sagorsarker/bangla-wikipedia huggingface dataset:
পালনাম

পালনাম-এর অর্থ হচ্ছে নিরবচ্ছিন্নভাবে পালায় পালায় করা নাম-কীর্তন। ইতিহাসপ্রসিদ্ধ গড়মূর সত্র, দক্ষিণপাট সত্র, নতুন কমলাবাড়ি সত্র, বেঙেনাআটী সত্র, বিহিমপুর সত্র ইত্যাদিতে নিজস্ব পরম্পরায় পালনাম অনুষ্ঠিত হয়। আউনীআটী সত্রে অনুষ্ঠিত হওয়া পালনামের এক বিশেষ বৈশিষ্ট্য আছে। ঐতিহ্যমণ্ডিত এই উৎসব কাতি মাসের ২৫ তারিখ থেকে ২৯ তারিখ পর্যন্ত অনুষ্ঠিত হয়। আউনীআটী সত্রের পালনাম সত্রের দ্বিতীয় অধিকার কেশবদেবর দিনর থেকে প্রচলন হয়েছে। মহাপুরুষ মাধবদেব দ্বারা বিরচিত নামঘোষা পালনামের প্রধান সম্পদ। পাঁচদিন ধরে আয়োজিত পালনামে পূর্ব, পশ্চিম এবং উত্তর হাটীর ভকতরা পালা করে নাম গায়। নামরূপী নৌকার সম্মুখে ভাগবত স্থাপন করে এই নাম গাওয়া হয়।
ইসলামিক ফাউন্ডেশন, উত্তর ইলিনয়

ইসলামিক ফাউন্ডেশন উত্তর ইলিনয় ওয়াকেগানে অবস্থিত একটি মসজিদ। এর বর্তমান ভবনটি ২০০৪ সালে নির্মিত হয়েছিল। ১৯৭৪ সাল থেকে শিকাগোর উত্তরের শহরতলির মুসলিম সম্প্রদায়ের চাহিদা পূরণের জন্য প্রতিষ্ঠিত হওয়ার পরে এই সংস্থাটি নিজে থেকেই বিদ্যমান ছিল। এটি ইলিনয়ের ভিলা পার্কে ইসলামিক ফাউন্ডেশন,ইলিনয় সাথে অনুমোদিত নয়। মসজিদের ইমাম হলেন আজফার উদ্দিন।
পুতলা ঘর

পুতলা ঘর () ১৯৭৬ সালে মুক্তিপ্রাপ্ত সমরেন্দ্র নারায়ণ দেব পরিচালিত একটি সাদাকালো ছবি। ছবিটি প্রযোজনা করেছিলেন মঙ্গলদৈ-এর ইউনাইটেড প্রোডাকশন। সঙ্গীত তফজ্জুল আলির।
পুতলা ঘরের সঙ্গীত এবং গান রচনা তফজ্জুল আলির। জ্যোতিপ্রসাদ আগরওয়ালার একটি গান ছবিটিতে অন্তর্ভুক্ত হয়েছে। কণ্ঠ দিয়েছেন - অনিমা চৌধুরী, নির্মলা মিশ্র এবং দ্বিপেন বরুয়া।
ছবিটি ১৯৭৬র ২৪তম জাতীয় চলচ্চিত্র উৎসবে অসমীয়া ভাষার শ্রেষ্ঠ ছবির বিভাগে রজত কমল পুরস্কার লাভ করেন।
দারোগা

দারোগা তুৃর্কি শব্দ। শব্দটির উৎপত্তি সম্ভবত মঙ্গোলীয় উৎস থেকে। মুগল আমলে প্রাদেশিক গভর্নর, বিভাগীয় প্রধান, শহরের প্রধান ব্যবস্থাপক, পুলিশের প্রধানসহ আরও অনেকের পদবি হিসেবে দারোগা শব্দটি ব্যবহার করা হতো। মঙ্গোলরা সম্ভবত দূরপ্রাচ্য থেকে শব্দটি ধার করে। দূরপ্রাচ্যে একজন প্রাদেশিক শাসককে দারোগা হিসেবে আখ্যায়িত করা হতো। মঙ্গোলরা মস্কো জয় করার পর এর শাসকের নাম দেন দারোগা। মুগল আমলাতন্ত্রে রাজপরিবারের প্রধান নির্বাহীকে দারোগা বলা হতো। তখন তাদের একই সঙ্গে সামরিক ক্ষমতাও ছিল। যদিও সময়ের বিবর্তনে এ পদটি তার রাজকীয় মর্যাদা ও ভাবগাম্ভীর্য হারায়। পরবর্তী সময়ে নিম্নপদস্থ কেন্দ্রীয় ও স্থানীয় সরকারি কর্মকর্তাদের পদবি হিসেবেও দারোগা শব্দটি ব্যবহার করা হতো। নওয়াবি আমলে রাজকীয় তোষাখানার রক্ষক, আইন-শৃঙ্খলা বিভাগ, আঞ্চলিক শান্তি শৃংখলা রক্ষাকারীদের প্রধান হিসাবে একজন দারোগা থাকতেন। সে সময় দারোগারা থানাদারও নামেও পরিচিত ছিল। বর্তমানে আইনগতভাবে ‘দারোগা’ শব্দটি বিলুপ্ত এবং সরকারি নথিপত্রের কোথাও কোন অফিসারকে দারোগা বলে চিহ্নিত করা হয়নি, তবুও দেশের সাধারণ জনসাধারণ পুলিশের সাব-ইন্সপেক্টরকে দারোগা নামেই অভিহিত করে থাকে।
ব্রিটিশ অধিকৃত ভারতের আইন-শৃঙ্খলা রক্ষার জন্য ইংরেজগণ নানা প্রকারের পরীক্ষা নিরীক্ষা করেছেন। সুলতানি আমল থেকে গৃহীত মোঘলদের প্রতিষ্ঠিত পুলিশ-ব্যবস্থাকে বাদ দিয়ে তারা জমিদারদের অধীনে পুলিশকে ন্যস্ত করেছিলেন। কিন্তু এসবের কোনটাই ফলপ্রসূ না হওয়ায় ১৭৯৩ সালে বড় লাট লর্ড কর্নওয়ালিস জমিদারদের কাছ থেকে পুলিশকে সরকারের প্রত্যক্ষ তত্ত্বাবধানে ন্যাস্ত করেন। এই সময় ফৌজদার না থাকলেও কোতোয়াল ও দারোগার পদ বহাল ছিল। ঢাকা, মুর্শিদাবাদ, পাটনা প্রভৃতি শহরগুলোর আইন-শৃঙ্খলার দায়িত্বে থাকতো একজন কোতোয়াল । তার অধীনে থাকত কয়েকজন দারোগা। অন্যদিকে গ্রামাঞ্চলের থানাগুলোতে নিয়োগ করা হত একজন করে দারোগ।
মসজিদ দারুসসালাম

দারুসসালাম মসজিদ ইলিনয়ের লম্বার্ডে অবস্থিত একটি মসজিদ যা ২০১৩ সালে কাজ সমাপ্ত হয়েছে। মসজিদটিতে দারুসসালাম একাডেমিও রয়েছে, যার লক্ষ্য ঐতিহ্যবাহী ইসলামী বিজ্ঞানগুলিতে সম্প্রদায়ের মানুষকে শিক্ষিত করা।
২২,০০০ বর্গফুটের ভবনে প্রধান প্রার্থনা হল, শ্রেণিকক্ষ, প্রশাসনিক অফিস এবং একটি কমিউনিটি হল অন্তর্ভুক্ত রয়েছে। স্থাপনাটি উত্তর এভিনিউতে অবস্থিত।
পুত্রবধূ (চলচ্চিত্র)

পুত্রবধূ হল একটি জনপ্রিয় বাংলা চলচ্চিত্র যা পরিচালনা করেন চিত্ত বসু। এই চলচ্চিত্রটি ৫ অক্টোবর ১৯৫৬ সালে সানরাইজ ফিল্মস ব্যানারে মুক্তি পেয়েছিল এবং সংগীত পরিচালনা করেছেন রাজেন সরকার। এই চলচ্চিত্রটির মুখ্য চরিত্রে অভিনয় করেন ছবি বিশ্বাস, উত্তম কুমার, মালা সিনহা, বিভু ভট্টাচার্য এবং অনুপ কুমার।
মুসলিম কমিউনিটি সেন্টার, শিকাগো

মুসলিম কমিউনিটি সেন্টার ইলিনয় এর শিকাগোতে অবস্থিত একটি মসজিদ। এটি ১৯৬৯ সালে প্রতিষ্ঠিত হয়েছিল এবং এটি শিকাগো শহরের প্রাচীনতম মসজিদগুলির মধ্যে একটি।
খারিজাহ ইবনে যায়েদ

খারিজাহ ইবনে যায়েদ ইবনে সাবিত(আরবী:خارجة بن زید بن ثابت) বিখ্যাত তাবেয়ী। তিনি মদীনার সাতজন প্রখ্যাত সাত ফকীহের মধ্যে অন্যতম ছিলেন।তিনি বিখ্যাত সাহাবী যায়েদ ইবনে সাবিতের ছেলে।
নাম- খারিজাহ ইবনে যাইদ ইবনে সাবিত আনসারী, উপাধি আবু যায়েদ। পিতা-যায়েদ ইবনে সাবিত আল-আনসারী। উপনাম- আবু যায়েদ। গোত্র- মদিনার বনু নাজ্জার। ইসমাইল ইবনে যায়েদ এবং সা’দ ইবনে যায়েদ হলো তার ভাই। 
তিনি উসমান (রা.) এর খেলাফতকালে ২৯হিজরী মুতাবেক ৬৫০খ্রীস্টাব্দে জন্মগ্রহন করেন।
তার বাবা যায়েদ ইবনে সাবিত ছিল অনেক বিখ্যাত সাহাবী। তার মা উম্মে সা’দ জামিলা বিনতে সা’দ, তিনিও সাহাবী ছিলেন। তার নানা ছিল সা’দ ইবনে রবীয়া, তিনিও অনেক বড় সাহাবী ছিলেন। তার জন্মকালে যেহেতু অনেক বড় বড় সাহাবী ও তাবেয়ী ছিলেন। তাদের কাছ থেকেই জ্ঞান অর্জন করেন। তার শিক্ষক হিসেবে ছিল- তার বাবা যায়েদ ইবনে সাবেত, তার মা উম্মে সা’দ ইবনে রবী’, চাচা ইয়াযিদ ইবনে সাবিত, উসামা ইবনে যায়েদ, সুহাইল ইবনে সা’দ, আব্দুর রহমান ইবনে আবি উমরাহ। এছাড়াও অন্যান্য সাহাবী ও তাবেয়ীদের থেকে তিনি জ্ঞান অর্জন করেছেন।
মদীনায় যারা ঐ সময়ে ইসলামী জ্ঞানের সর্বাধিক জ্ঞানী ছিলেন। তিনি ছিলেন তাদের অন্যতম। বিভিন্ন সমস্যা সমাধানে যারা ফতোয়া প্রদান করতেন।
খারিজাহ ইবনে যায়েদ মদিনায় ৯৯ হিজরি মুতাবেক ৭১৭খ্রিস্টাব্দে মারা যান। জান্নাতুল বাকিতে তাকে দাফন করা হয়। মৃত্যুর আগে, তিনি স্বপ্ন দেখেছিলেন যে তিনি ৭০টি সিঁড়ি বেয়ে উঠেছেন এবং তারপরে গড়িয়ে পরছেন।
আবু বকর বিন মোহাম্মদ বিন আমর ইবনে হাজম তাঁর জানাজা পড়িয়েছিলেন।
বিশ্বনাথ মন্দির (আসাম)

বিশ্বনাথ মন্দির শোণিতপুর জেলার বিশ্বানাথ ঘাটে অবস্থিত একটি মন্দির। সম্ভবত ৬৫০-৯৯০ খ্রিস্টাব্দে শালস্তম্ভ বংশের রাজারা প্রথমে বিশ্বনাথের নামে শৈলমন্দির স্থাপন করেছিলেন। ১৬১৫ সালে মোগল সেনাপতি সত্রাজিত এই অঞ্চল আক্রমণ করে মন্দিরের সোনা রূপার আসলার সাথে দুইজন (কোনো বুরঞ্জীর মতে তিনজন) দেবদাসীও ধরে নিয়ে যান, তখন থেকেই স্বর্গদেউদের বিশেষ দৃষ্টি বিশ্বনাথের প্রতি আকর্ষণ হয়। ১৬১৫ সাল থেকে ১৬২০ সালের মধ্যে পুরানো পাথরের মন্দিরটি ভেঙে পড়ায় ১৬২১ সালে স্বগদেউ প্রতাপ সিংহ মোমাই তামুলী বরবরুয়ার দ্বারা বিশ্বনাথ মন্দির নির্মাণ করান। আজ ব্রহ্মপুত্রের গর্ভের যেস্থানে প্রাচীন মন্দিরের ভগ্নাবশেষ দেখা যায়, তখন সেই স্থান যথেষ্ট উঁচু ও শিলাময় ছিল এবং সেখানে এই মন্দির তৈরি হয়েছিল। রাজেশ্বর সিংহের সময়ে হওয়া প্রবল বন্যায় পুরানো বিশ্বনাথ মন্দির ধ্বংসপ্রাপ্ত হয়। এর ফলে প্রাচীন পীঠস্থান ব্রহ্মপুত্রের গর্ভে ডুবে যায় এবং সেই স্থানে নতুন মন্দির নির্মাণ অসম্ভব হওয়ায় সেই স্থান থেকে ২০০মিটার পশ্চিমে বর্তমান স্থানে লক্ষ্মী সিংহ স্বর্গদেব ১৭৭৪ সালে ধ্বংসপ্রাপ্ত মন্দির থেকে অনেক শিলা-ইট আনিয়ে নতুনভাবে সামান্য রূপে বিশ্বনাথ মন্দির তৈরি করে দেন।
'বিশ্বনাথ মঠ' নামে পরিচিত বর্তমান ভেঙে যাওয়া পাথর ইট দিয়ে তৈরি ১০ মিটার উঁচু এই মন্দিরটি চারপিঠি। মন্দিরটি ছোট হলেও এসময় এটি বিবিধ চিত্রে সাজানো ছিল। উক্ত মন্দিরে থাকা ৬৩ সে:মি: উঁচু দেবতার মূর্তি এবং ১১ সে:মি: উঁচু পঞ্চানন দশভুজা শিবের মূর্তি দুটি বর্তমান তেজপুর জেলা সংগ্রহালয়ে রাখা হয়েছে।
আগে বিশ্বনাথ দেবালয় আসামের কেবল মহাপীঠই ছিল না, এটি আসামের নাটঘর হিসাবেও প্রসিদ্ধি লাভ করেছিল। এখানে চর্চা করা 'নট-নর্তকী' এবং ওজাপালি নৃত্য বর্তমান বিলুপ্ত। শিবরাত্রি এবং গোসাঁই ফুরোয়া উৎসবের বর্তমানেও চল আছে।
সরুঠোঁট ডুবুরি হাঁস

সরুঠোঁট ডুবুরি হাঁস (বৈজ্ঞানিক নাম: "Mergus merganser")(ইংরেজি Common merganser) Anatidae পরিবারের অন্তর্গত Mergusগণের অন্তর্ভুক্ত এক প্রজাতির হাঁস।
সরুঠোঁট ডুবুরি হাঁস পাখি ৫৮-৭২ সেমি লম্বা। পাখার দৈর্ঘ্য প্রায় ৭৮-৯৭ সেমি।ওজন ০.৯-২.১ কেজি।
এই হাঁসটি মার্কিন যুক্তরাষ্ট্র, স্ক্যান্ডিনেভিয়া, রাশিয়া সহ বিভিন্ন অঞ্চল পর্যন্ত বিস্তৃত।
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অনিশ্চিত ও অনুমান নির্ভর।কেবলমাত্র দুইটি তালিকায় বাংলাদেশের পাখি বলে উল্লিখিত, দক্ষিণ এশিয়ায় পাখিটি অনিয়মিত ও এ প্রজাতি বাংলাদেশে দেখার আর কোন রেকর্ড নেই।
বিষ্ণুরাম মেধি সরকারি আইন মহাবিদ্যালয়

বিষ্ণুরাম মেধি সরকারি আইন মহাবিদ্যালয় আসামের গুয়াহাটিতে অবস্থিত আইন মহাবিদ্যালয়। ১৯১৪ সালে স্থাপিত এই মহাবিদ্যালয় পূর্বে আর্ল ল কলেজ হিসাবে পরিচিত ছিল। এটি আসাম তথা ভারতের সমগ্র উত্তর-পূর্বাঞ্চলের প্রথম আইন মহাবিদ্যালয়। তদুপরি এই মহাবিদ্যালয়টি ১৯০১ সালে স্থাপন হওয়া কটন কলেজ-এর পরে আসামের দ্বিতীয় উচ্চ শিক্ষা প্রতিষ্ঠান। মহাবিদ্যালয়টি পাঁচবছরের সমন্বিত কলা এবং আইনের স্নাতক ডিগ্রী, তিনিবছরের আইনের স্নাতক এবং দুবছরের আইনের স্নাতকোত্তর পাঠ্যক্রম দেন। মহাবিদ্যালয়টি গুয়াহাটি বিশ্ববিদ্যালয়-এর অন্তর্ভুক্ত এবং ভারতীয় উকিল পরিষদ দ্বারা স্বীকৃতিপ্রাপ্ত।
১৮৯৬ সালে স্যার হেনরী ষ্টেডম্যান কটন আসামের চীফ কমিশনার হিসাবে নিযুক্ত হন। আসামে একটি মহাবিদ্যালয় স্থাপনের জন্য মাণিক চন্দ্র বরুয়া তাঁর কাছে আবেদন জানান এবং সেই মর্মে ১৮৯৯ সালে তিনি একটি মহাবিদ্যালয় স্থাপনের সিদ্ধান্ত ঘোষণা করেন। সেই মতে ১৯০১ সালের ২৭ মে'তে কটন মহাবিদ্যালয় স্থাপিত হয়। কটন মহাবিদ্যালয় স্থাপন হওয়ার পর থেকে ১৯০৩ সালে মাণিক চন্দ্র বরুয়া ব্রিটিশ সরকারকে আসামে একটি আইন মহাবিদ্যালয় স্থাপনের জন্য আবেদন জানিয়েছিলেন। ১৯১২ সালে তখনর আসামের মুখ্য আয়ুক্ত স্যার আর্সডেল আর্ল বড়োয়া আসামে একটি আইন মহাবিদ্যালয় স্থাপনের অনুমোদন দেন। এই প্রচেষ্টাতে ১৯১৪ সালে "আর্ল ল কলেজ" নামে মহাবিদ্যালয়টির সূত্রপাত হয়। এইটি আসাম তথা উত্তর-পূর্বাঞ্চলের প্রথম আইন মহাবিদ্যালয়। প্রথমে এর নাম সেইসময়র আসামের মুখ্য আয়ুক্ত স্যার আর্সডেল আর্লের নামে আর্ল ল কলেজ রাখা হয়েছিল। ভারতের স্বাধীনতার পরে এর নাম পরিবর্তন করে স্বাধীনতা সংগ্রামী বিষ্ণুরাম মেধির নামে বিষ্ণুরাম মেধি সরকারি আইন মহাবিদ্যালয় নামে নামকরণ করা হয়েছিল। বিখ্যাত সাহিত্যিক এবং শিক্ষাবিদ জ্ঞানদাভিরাম বরুয়া মহাবিদ্যালয়টির প্রথম অধ্যক্ষ ছিলেন। ১৯১৪ সাল থেকে ১৯৪৭ সাল পর্যন্ত এই মহাবিদ্যালয় কলকাতা বিশ্ববিদ্যালয়ের অন্তর্ভুক্ত ছিল। ১৯৪৮ সালে গুয়াহাটি বিশ্ববিদ্যালয় স্থাপন হওয়ায় মহাবিদ্যালয়টি এখানে অন্তর্ভুক্ত হয়।
বিষ্ণুরাম মেধি সরকারি আইন মহাবিদ্যালয় বর্তমান গুয়াহাটির শিল্পগ্রাম পথের শ্রীমন্ত শংকরদেব কলাক্ষেত্রের নিচেই কাছের জ্যোতিপ্রসাদ আগরওয়ালা পথে অবস্থিত। জাতীয় সড়কের কাছে হওয়ার জন্য যাতায়াত ব্যবস্থা সচল। এর পুরানো অবস্থান গুয়াহাটির পানবাজারে ছিল।
মহাবিদ্যালয়টি পাঁচবছরের সমন্বিত কলা এবং আইনের স্নাতক ডিগ্রী, তিনবছরের আইনের স্নাতক এবং দুবছরের আইনের স্নাতকোত্তর পাঠ্যক্রম দেন। মহাবিদ্যালয়টি গুয়াহাটি বিশ্ববিদ্যালয়-এর অন্তর্ভুক্ত এবং ভারতীয় উকিল পরিষদ দ্বারা স্বীকৃতিপ্রাপ্ত।
য়া সিং ফা

য়া সিং ফা (ইংরাজী ভাষা:Ya Sing Pha) ছিলেন তাঈ আহোমদের জন্য একজন পূজনীয় পূর্বপুরুষ যাকে জ্ঞান, ব্যাকরণ প্রণেতা , শিল্পী এবং সাহিত্যের প্রণেতা বলে ধরা হয়। তিনি উচ্চ সাহিত্যের প্রণেতা ছিলেন। তাঈ সাহিত্যের বৃদ্ধি এবং বিকাশে তাঁর যথেষ্ট অবদান আছে বলে ধরা হয়। তিনি "ফা তু সিং ফ্রঙ হমক" বিশ্বব্রহ্মাণ্ডের সূত্রপাত বলে উল্লেখ করেছিলেন এবং সেই প্রথা অনুসারে আজও ফ্রালুং ধর্মের পন্থীরা "ফা তু সিং ফ্রঙ হমক" বিশ্বাস করেন।
যখন আহোম পূর্বপুরুষ খুনলুং এবং খুনলাই মৌঙ ফি (বর্তমান চীনৈর বাই-য়ুরা বসবাস করা স্থান) ছেড়ে মৌঙ রি (বর্তমান চিনের চিপ-চং-পান-না) নেমে এসেছিলেন তখন য়া-সিং-ফাই উপদেশ দিয়েছিলেন -
"তোমালোকে শাসন করিব গৈ মৌঙ ফির শাসক ফা-নুরো লেংডনক পাহরি নাযাবা
তোমালোকর রাজ কারেংটো শিঙরী কাঠেরে সাজিবা
এই কাঠেরেই কং লৌঙ (বরঢোল) সাজিবা
আভিষেকর সময় চুম ফা রৌঙ চেং মৌঙক ডিঙিত ওলমাই লবা"
এইমত বলে চেং ফা বড় রাজকোঁয়র খুনলুঙকে চুম ফা রৌঙ চেং মৌঙকে লেংডন থেকে এনে দিয়েছিলেন যেটি বংশক্রমে চাওলুং চুকাফাই পান এবং এনে আসামে স্থাপন করেন।
জামিয়া ইসলামিয়া দারুল উলুম মাদানিয়া

জামিয়া ইসলামিয়া দারুল উলূম মাদানিয়া একটি ধর্মীয় শিক্ষা প্রতিষ্ঠান। বাংলাদেশে ইসলামী শিক্ষা প্রচার-প্রসারে ঐতিহ্যবাহী এ প্রতিষ্ঠানটির অনেক ভূমিকা রয়েছে। এখান থেকে জ্ঞানার্জন করছে প্রতি বছর হাজার হাজার শিক্ষার্থী। এই প্রতিষ্ঠানটি ঢাকা জেলার যাত্রাবাড়ি থানার জামিয়া নগরে অবস্থিত।
স্বাধীনতাপূর্ব ১৯৬৯খ্রিস্টাব্দের প্রথম দিকে অশিক্ষা ও কুশিক্ষায় প্রভাবান্বিত এলাকার মুসলিম সন্তানদের বেহাল দশা দেখে অস্থির ছিলেন জনাব রহম আলী সাহেব। তাদের প্রকৃত শিক্ষা-দীক্ষা ও আদর্শ মানুষ হিসেবে গড়ে তোলার ব্রত নিয়ে তিনি কাজ শুরু করেন। এ উদ্দেশ্যে তিনি তার নিজস্ব জায়গা এই প্রতিষ্ঠানের নামের ওয়াকফ করে দেন। গড়ে উঠে নূরানী মকতব ও হিফজ বিভাগ। যার প্রথম দায়িত্বশীল ছিলেন হাফেজ আব্দুল কুদ্দুস সাহেব।
আল্লামা মাহমূদুল হাসান। 
রাজধানী ঢাকার দক্ষিণ সিটি কর্পোরেশনের অন্তর্গত যাত্রাবাড়ি চৌরাস্তা থেকে সামান্য পূর্ব দিকে ওয়াপদা কলোনি সংলগ্ন। পূর্বপাশ: নব নির্মিত যাত্রাবাড়ি-গুলিস্তান ফ্লাইওভারের পূর্বসীমা কুতুবখালি খাল সংলগ্ন পশ্চিম পাড়েই একাধিক বহুতল ভবন বিশিষ্ট জামিয়া ইসলামিয়া দারুল উলূম মাদানিয়ার অবস্থান। 
বিশ্ববিখ্যাত মাদারে ইলমী দারুল উলূম দেওবন্দের সিলেবাসভুক্ত আহলে সুন্নাত ওয়াল জামাআতের আদর্শ ভিত্তিক বৃহত্তর একটি দ্বীনি শিক্ষা প্রতিষ্ঠান। 
আহলে সুন্নাত ওয়াল জামাআতের আকিদা-বিশ্বাস অনুযায়ী হাদীস, আসার ও ফিকহে হানাফির সংরক্ষণ এবং দেওবন্দি সিলেবাস মোতাবেক শিক্ষা-দীক্ষার যথাযথ বাস্তবায়ন। 
জামিয়া ইসলামিয়া দারুল উলূম মাদানিয়া গতানুগতিক কোনো শিক্ষা প্রতিষ্ঠান নয়। সুদূর প্রসারী পরিকল্পনা নিয়ে এ জামিয়া সাজিয়েছে তার পাঠপদ্ধতি ও শিক্ষা সিলেবাস। এখানে শিশু শ্রেণি থেকে দ্বীনি শিক্ষার সর্বোচ্চ স্তর দাওরায়ে হাদীস(মাস্টার্স) পর্যন্ত শ্রেণি ভিত্তিক পাঠের সুব্যবস্থা রয়েছে। 
পাশাপাশি গবেষণামূলক উচ্চতর ডিগ্রি অর্জনের নিমিত্তে বেশ কয়েকটি অনুষদ বিদ্যমান। দাওরায়ে হাদীস সমাপন করার পর মেধাবী তরুণ আলেমদের সেখানে অধ্যয়ন ও গবেষণার বিপুল সুযোগ-সুবিধা রয়েছে। যেন জাতিকে বহুমুখী যোগ্যতাসম্পন্ন বিচক্ষণ আলেম উপহার দেওয়া যায়। সুবিন্যস্ত সিলেবাসের ভিত্তিতে পর্যায়ক্রমে মৌলিকভাবে পবিত্র কুরআন, তাফসীর, হাদীস, ফিকহ, নাহব-সরফ, বৈষয়িক পর্যায়ে আরবি সাহিত্য, প্রয়োজনীয় বাংলা,ইংরেজি, গণিত, ইতিহাস, ভূগোল, অর্থনীতি, পৌরনীতি, দর্শন, বিজ্ঞান প্রভৃতি সমূদয় বিষয় শিক্ষা দেওয়া হয়।
ফাস্টলেন (২০১৮)

ফাস্টলেন একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড স্ম্যাকডাউনের জন্য প্রযোজনা করেছে। এটি ফাস্টলেন কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ২০১৮ সালের ১১ই মার্চ তারিখে মার্কিন যুক্তরাষ্ট্রের ওহাইওয়ের কলম্বাসের ন্যাশনওয়াইড এরিনায় অনুষ্ঠিত হয়েছে; যা ২০১৫ সালের মানি ইন দ্য ব্যাংকের পর এই মাঠে ডাব্লিউডাব্লিউইর প্রথম অনুষ্ঠান ছিল।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে এজে স্টাইলস ডাব্লিউডাব্লিউই চ্যাম্পিয়নশিপ ম্যাচে ব্যারন করবাইন, ডলফ জিগলার, জন সিনা, কেভিন ওয়েন্স ও সামি জেইনকে পরাজিত করেছে। অন্যান্য শীর্ষস্থানীয় ম্যাচে, র‍্যান্ডি অরটন ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের জন্য আয়োজিত একক ম্যাচে ববি রুডকে এবং ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে শার্লট ফ্লেয়ার রুবি রায়টকে সাবমিশনের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "স্ম্যাকডাউনে" প্রদর্শন করা হয়েছে।
ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মার্চ মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।
২০১৮ সালের এই অনুষ্ঠানটি ফাস্টলেন কালানুক্রমিকের চতুর্থ অনুষ্ঠান ছিল, যা ১১ই মার্চ তারিখে মার্কিন যুক্তরাষ্ট্রের ওহাইওয়ের কলম্বাসের ন্যাশনওয়াইড এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
মুমীন বরকটকী পুরস্কার

প্রতিশ্রুতিসম্পন্ন তরুণ লেখক-লেখিকার অসমীয়া ভাষা এবং সাহিত্যে বিশেষ অবদান বলে পরিগণিত হওয়া সৃষ্টিধর্মী বা সমালোচনামূলক গ্রন্থ/পাণ্ডুলিপির জন্য প্রতি বছর মুনীন বরকটকী পুরস্কার প্রদান করা হয়৷ চল্লিশ বছর বা তার নিচের লেখক-লেখকাকহে এই পুরস্কারের জন্য যোগ্য বলে ধরা হয়৷ মুনীন বরকটকী স্মারক ন্যাসের দ্বারা প্রদত্ত এই পুরস্কারে আছে নগদ ৫০,০০০ টকা, একটি স্মারক এবং একটি প্রশস্তি-পত্র৷
মুনীন বরকটকী পুরস্কার বিজয়ীরা হচ্ছে:
পূর্ব কামরূপ মহাবিদ্যালয়

পূর্ব কামরূপ মহাবিদ্যালয় কামরূপ জেলার বাইহাটা চারিআলিতে অবস্থিত একটি সরকারী শিক্ষা প্রতিষ্ঠান।
অঞ্চলটির কয়েকজন শিক্ষাবিদের উদ্যোগে ১৯৭২ সালে মহাবিদ্যালয়টি প্রতিষ্ঠা লাভ করে। গুয়াহাটি বিশ্ববিদ্যালয়-এর অধীনস্থ এই মহাবিদ্যালয়টি বিভিন্ন দিকে সুনাম অর্জন করে বর্তমান সময়ে সমগ্র আসামের মধ্যে একটি প্রথম সারির মহাবিদ্যালয় রূপে পরিগণিত হয়েছে। স্নাতকোত্তর পাঠ্যক্রমে জৈবপদার্থ বিজ্ঞান, পদার্থ বিজ্ঞান এবং কম্পিউটার বিজ্ঞান বিষয়ে আরম্ভ করা হচ্ছে।
বাইহাটা চারিআলি

বাইহাটা চারিআলি আসাম-এর কামরূপ জেলায় অবস্থিত একটি ছোট উন্নয়নশীল অঞ্চল। স্থানটি গুয়াহাটি-এর জালুকবাড়ি থেকে উত্তরে প্রায় ৩০ কিলোমিটার দূরে অবস্থিত। গুয়াহাটির কাছের এই স্থানটি শিক্ষা, বাণিজ্যিক, যাতায়তর দিকের থেকে একটি গুরুত্বপূর্ণ অঞ্চল।
বাইহাটা চারিআলি স্থানটি ২৬°২০′৩৯″ উত্তর অক্ষাংশ এবং ৯১°৪৩′১১″পূর্ব দ্রাঘিমাংশে অবস্থিত। সমুদ্রপৃষ্ঠর থেকে এর উচ্চতা ৪৬ মিটার।
ব্রহ্মপুত্রের উত্তর পারে উজনি এবং নিম্ন আসামের জেলাসমূহ সংযোগী জাতীয় সড়ক দুটি বাইহাটা চারিআলিতেে মিলিত হয়ে গুয়াহাটি গেছে। বাইহাটা চারিআলি থেকে পূর্বে মঙলদৈ, তেজপুর সংযোগী জাতীয় সড়কটি পূর্বে ৫২ নং ছিল যদিও এখন ১৫ নং জাতীয় সড়কে বদল করা হয়েছে। বাইহাটা চারিআলিকে ২৭ নং জাতীয় সড়কে (পূর্বের নামকরণ অনুসারে ৩৭ নং ছিল) গুয়াহাটির সাথে সংযোগ করেছে। একটি সড়ক একে পশ্চিম দিকে রঙিয়া, নলবাড়ি, বরপেটা ইত্যাদি স্থানসমূহের সাথে সংযোগ করেছে (এই অংশ পূর্বে ৩১ নং সড়কে পড়ত)। বাইআলি চালিআলি থেকে উত্তর দিকে যাওয়া পকী পথটি মুক্তাপুর, গোরেশ্বর, দেওচুঙা হয়ে বাক্সা জেলা পর্যন্ত গিয়েছে।
দুটি জাতীয় সড়কের সংযোগস্থল হিসাবে স্বাভাবিকতই বাইহাটা চারিআলির মধ্য দিয়ে কাছের গুরুত্বপূর্ণ অঞ্চলসমূহ পর্যন্ত নিয়মিত বাস চলাচল হয়। অবশ্য বাইহাটা চারিআলিতেে দেখা দেওয়া অত্যধিক যান-জটের জন্য চারলেনযুক্ত গুয়াহাটি-রঙিয়া,বরপেটা সংযোগী ২৭নং জাতীয় সড়কটি সম্প্রতি বাইপাস হওয়ায় বাইহাটা চারিআলির মূল চোকটি থেকে কিছু ভিতরে নেয়া হয়েছে। বাইহাটা চারিআলি থেকে চারদিকের বেজেরা, দেউদুয়ার, গোপেশ্বর, কমলপুর, রঙিয়া, কররা, বিহদিয়া, মুক্তাপুর ইত্যাদি তুলনামূলকভাবে কাছের স্থানসমূহ পর্যন্ত টেম্পো, ম্যাজিক ইত্যাদি ছোট বাহনসমূহ নিয়মিত চলে।
বাইহাটা স্টেশনটি বাইহাটা চারিআলি থেকে সবচেয়ে নিকটবর্তী রেলওয়ে স্টেশন।
বাইহাটা চারিআলি এক গুরুত্বপূর্ণ শিক্ষাকেন্দ্র। অঞ্চলটির চৌদিকের শিক্ষার্থীরা বাইহাটা চারিআলিতে অবস্থিত শিক্ষা প্রতিষ্ঠানসমূহে পড়তে আসে। বাইহাটা চালিআলির অধিকাংশ শিক্ষা প্রতিষ্ঠান উত্তর দিকের গোরেশ্বর সংযোগী পথটিতে অবস্থিত। আগডলা চারিআলি হাইস্কুল (পূর্বে চিতানাথধিং হাইস্কুল বলে পরিচিত ছিল) বাইহাটা চারিআলিতে অবস্থিত সবচেয়ে পুরানো 
হাইস্কুল। মহাবিদ্যালয় পর্য্যায়ে পূর্ব কামরূপ মহাবিদ্যালয় অঞ্চলটির সবচেয়ে গুরুত্বপূর্ণ শিক্ষা প্রতিষ্ঠান। বাইহাটা চারিআলিতে একটি বি এড মহাবিদ্যালয়ও আছে। বিগত ২০১৭ বর্ষে আসাম সরকার প্রতিষ্ঠা করা কামরূপ পলিটেকনিকটি এখানে অবস্থিত। তদুপরি সম্প্রতি বাইহাটা চারিআলি অঞ্চলটিতে কয়েকটি ব্যক্তিগত মালিকানার উচ্চতর মাধ্যমিক শ্রেণীর মহাবিদ্যালয় স্থাপন হয়েছে।
বাইহাটা চালিআলির মূল চোকটির থেকে তিনি কিলোমিটার দূরে অবস্থিত মদন কামদেব দেবালয় প্রত্নতাত্ত্বিক সম্পদে পূর্ণ এক প্রসিদ্ধ পর্য্যটন কেন্দ্র। বাইহাটা চারিআলি থেকে উত্তরে কয়েক কিলোমিটার ভিতরে দেউদুয়ারে গোপেশ্বর দেবালয় অবস্থিত। দেবালয়টি ২৭নং জাতীয় সড়কের কাছে আছে। তদুপরি বাইহাটা চারিআলির নিকটবর্তী কররার কাছে পিঙ্গলেশ্বর দেবালয় অবস্থিত।
লিৎ লাই পেঞ কা কা

তাঈ আহোমদের আদি শাস্ত্রসমূহের মধ্যে লিৎ লাই পেঞ্ কা কা হল একটি মূল শাস্ত্র। অসমীয়াতে এটিকে বিবর্ত্তন শাস্ত্র বলে আখ্যা দেওয়া যায়। মলুং চাও বাণী দেও বানী দেওধাই বরুয়ার মতে 'লিৎ লাই পেঞ্ কা কা'র অর্থ হল -'সৃ্ষ্টি পুনরায় অবতারণা বা প্রত্যাগমন বিবরণ সংবলিত খোদিত ফলি বা শাস্ত্র' (লিৎ লাই= সৃষ্টি পুনরায় অবতারণা, পেঞ্=ক্ষুদিত ফলি বা শাস্ত্র, কা কা= প্রত্যাবর্তন)। ' সৃষ্টির পুনরায় অবতারণা ' এবং ' প্রত্যাগমন' বিষয় দুটির সংযোগ ঘটিয়ে দার্শনিক দৃষ্টিভঙ্গীতে বিশ্লেষণ করে দেখা যায় যে এই শাস্ত্রটিতে বিবর্তন (evolution) সম্পর্কে প্রগাঢ় দার্শনিক তত্ত্ব আছে৷ সেজন্য এটিকে বিবর্তন সম্পর্কিত তাঈ আহোমদের দর্শন শাস্ত্র বলা যায়। এই শাস্ত্রটির বিষয়বস্তুকে তিনটি ভাগে ভাগ করা যায়। প্রথমটি হল আই সিং লাও অর্থাৎ শব্দের অধিষ্ঠাত্রী আইয়ের বন্দনা। দ্বিতীয় ভাগে বিশ্ব ব্রহ্মাণ্ডের উৎপত্তি এবং বিবর্ত্তনের বর্ণনা এবং তৃতীয় ভাগটিতে তাঈ আহোমদের উৎপত্তি সম্পর্কে বর্ণনা সংবলিত করা হয়েছে।
বৃহৎ আকারের একটি আদি পেঞ কা কা লেখা হয়েছিল এবং সেটির একটি অতি ক্ষুদ্র অংশ হল এই প্রবন্ধে উল্লিখিত ' লিৎ লাই পেঞ কা কা' টি। এটি তাঈ আহোম সংস্কৃতির একটি উজ্জ্বল নিদর্শন।
লিৎ লাই পেঞ্ কা কার প্রথম ভাগে থাকা আই সিং লাও লিৎ মুৎটি অতি উচ্চ খাপের গীতি কবিতা এবং শাস্ত্রটি নিজেই একটি অতি উচ্চমানবিশিষ্ট সুসাহিত্য। এটি ৫৬৫-৫৭০ খ্রিস্টাব্দের মধ্যে মুং রি মূং রামে লেখা হয়েছিল বলে অনুমান করা হয়।
বিশ্ব ব্রহ্মাণ্ডের উৎপত্তি সম্পর্কে দার্শনিক তত্ত্বসমূহে দেওয়া ব্যাখ্যা মতে, ভগবান কোনো এক মূহুর্ত্তে প্রয়োজন বোধ করে বিশ্ব ব্রহ্মাণ্ডর সৃষ্টি করেন এবং নির্ধারিত নীতি নিয়ম মতে চলতে থাকায় নিজেই আত্মগোপন করে থাকেন। অন্যদিক দিয়ে বৈজ্ঞানিক তত্ত্ব মতে, যান্ত্রিক প্রক্রিয়ার ফলস্বরূপ বিশ্ব ব্রহ্মাণ্ডের সৃষ্টি হচ্ছে এবং সেখানে এক ভগবানের করার মত কিছু নেই। কিন্তু লিৎ লাই পেঞ কা কাই একটি নতুন তত্ত্ব তুলে ধরে বলেছে যে সেই ভগবানের কামনার ফলস্বরূপ বিশ্ব ব্রহ্মাণ্ডর সৃষ্টি হয়েছিল। আজকাল বিজ্ঞানে বলে যে সূর্য্যের কাছ দিয়ে অন্য একটি নক্ষত্র পার হয়ে যাওয়ায় আন্ত:আকর্ষণের ফলে পৃথিবী সহ অন্য গ্রহসমূহের সৃষ্টি হয়েছিল। পেঞ কা কা মতে একটি গোলাকার বস্তুর মধ্যে হওয়া উদগীরণের ফলস্বরূপ বিশ্ব ব্রহ্মাণ্ডর সৃষ্টি হয়েছে। তারপর (১) শক্তির উৎপত্তি, (২) মধ্যাকর্ষণ, (৩) প্রতিধ্বনি, (৪) শব্দ, (৫) জল, (৬) জলবায়ু, ৬-ক) মাটি ইত্যাদির সৃষ্টি হয়েছে। প্রথমে জল তারপর জীবের সৃষ্টি বলে পেঞ কা কার সূত্রই বলে। সেজন্য পেঞ কা কা একটি উচ্চ খাপের দর্শন শাস্ত্র তথা বিজ্ঞানগ্রন্থ।
টেঙ ঙাই মোহুং

পণ্ডিত টেঙ-ঙাই মোহুং (জন্ম: ১৭১৫ খ্রিস্টাব্দ) আসামের প্রথম অভিধান প্রণেতা, তাঈ আহোম লেখক, সাহিত্যিক, বুদ্ধিজীবী ছিলেন।
বাংলা সালতানাত–কামাতা রাজ্য যুদ্ধ

বাংলা সালতানাত–কামাতা রাজ্য যুদ্ধ ছিল ১৫শ শতকের শেষের দিকে কামাতা রাজ্য এবং বাংলা সালতানাতের মধ্যকার যুদ্ধ। এই সংঘাতের ফলে খেন রাজবংশ উৎখাত হয় এবং বাংলা সালতানাত ১৫০২ সালের মধ্যে বর্তমান পশ্চিম আসামের হাজো পর্যন্ত তার রাজ্য প্রসারিত করে। তা সত্ত্বেও, প্রায় দশ বছরের মধ্যে হারুপ নারায়ণের নেতৃত্বাধীন অসমিয়া ভুইয়ারা সুলতানি প্রশাসনকে সরিয়ে দেয়। তারপরও এই সাফল্য আসাম অঞ্চলে বাঙ্গালী মুসলিম শাসন সম্প্রসারণের জন্য সালতানাতের প্রচেষ্টা অব্যাহত রাখে।
বিজয়টি সাচিপাত্র নামে একজন ব্রাহ্মণ দ্বারা প্ররোচিত হয়েছিল, যার পুত্রকে রানীর অবৈধ সম্পর্কের জন্য রাজা নীলাম্বর তার মৃত্যুদন্ড কার্যকর করেছিল। সিংহাসন গ্রহণের পরে, বাংলার সুলতান আলাউদ্দিন হোসেন শাহ সাচিপাত্রের আবেদনে সাড়া দিয়ে তার সেনাবাহিনীকে ১৪৯৮ সালে আসাম আক্রমণ করার জন্য শাহ ইসমাইল গাজীর নেতৃত্বে পাঠান। আক্রমণ বাহিনীতে অশ্বারোহী, পদাতিক এবং বাংলার নৌবাহিনী অন্তর্ভুক্ত ছিল। বাংলার সেনাবাহিনী কামতাপুর দুর্গ অবরোধ করে শহরটি ধ্বংস করে দেয়। হুসেন শাহ কামতার নীলাম্বরকে পরাজিত করেছিলেন এবং খেন রাজবংশের রাজত্বের অবসান করেছিলেন। হুসেন শাহ ব্রহ্মপুত্র উপত্যকার উজনি আসাম পর্যন্ত অভিযান অব্যাহত রাখেন। যদিও ১৪৯৮ সালে কামতাপুরের পতন ঘটে, তবে হুসেন শাহ ১৫০২ সালে হাজো পর্যন্ত দখল করতে সক্ষম হন।
এই অঞ্চলটি হাজোর বাঙালি রাজ্যপালদের প্রশাসনের আওতায় আনা হয়েছিল। হুসেন শাহ "কামরুপ, কামতা, জজনগর এবং উড়িষ্যার বিজয়ী" হিসেবে নিজেকে ঘোষণার ফিয়ে মুদ্রা তৈরি করেছিলেন। সুলতান তার পুত্র শাহজাদা দানিয়ালকে নতুন ভাবে বিজিত অঞ্চলের গভর্নর হিসেবে নিযুক্ত করেন; যা হাজো পর্যন্ত পৌঁছেছিল এবং মধ্য আসাম পর্যন্ত প্রসারিত করার উদ্দেশ্যে ছিল। তবে তাঁর উত্তরসূরীরা কোচ রাজবংশের কাছে এই অঞ্চলের নিয়ন্ত্রণ হারিয়ে ফেলেন।
এন৯৫ মাস্ক

এন৯৫ মাস্ক বা এন৯৫ রেসপিরেটর হল একটি মুখে দেয়া বস্তুকণা-পরিশোধন রেসপিরেটর যেটি মার্কিন সংস্থা ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH) এর বায়ু পরিশোধন এন৯৫ (N95) এর মানদণ্ড অনুযায়ী তৈরী, যার মানে হল এটির মাধ্যমে অন্তত ৯৫% বালুকণা পরিশোধিত হয়। আর এটি যে পুরোপুরি তেল প্রতিরোধী তা কিন্তু নয়; আরেকটি মানদণ্ড হল, পি৯৫, যেখানে এই তেল প্রতিরোধী কার্যকর হবে। এন৯৫ সব সময় বস্তুকণা পরিশোধন করার ক্ষেত্রে ব্যবহৃত হয়। এটি একটি যান্ত্রিক পরিশোধন রেসপিরেটর, যা গ্যাস বা বাষ্পের বিরুদ্ধে নয় বরং বালুকণা থেকে ব্যবহারকারীকে সুরক্ষা দেয়। 
এই এন৯৫ মাস্কের সাথে আরো অন্য রেসপিরেটর যুক্ত থাকতে পারে যা যুক্তরাষ্ট্র বাদে অন্য দেশে তাদের নিজস্ব নিয়ম অনুযায়ী হতে পারে। যেমন ইউরোপীয় ইউনিয়নে এফএফপি২ (FFP2) রেসপিরেটর এবং চীনে কেএন৯৫ (KN95) রেসপিরেটর ব্যবহৃত হয়। অবশ্য, পরিশোধন দক্ষতা, পরীক্ষা এজেন্ট আর প্রবাহ হার এবং গ্রহণযোগ্য প্রেশার ড্রপ এর মতো বিষয়ে তাদের কার্যকারিতা উপর ভিত্তি করে কিছুটা আলাদা মানদণ্ড ব্যবহার করা হয়। 
এন৯৫ মাস্ক বানানোর জন্য সিনথেটিক পলিমার ফাইবারের সূক্ষ্ম জাল প্রয়োজন, যা তন্তুহীন পলিপ্রোপিলিন ফ্যাব্রিক নামেও পরিচিত, যেগুলো "গলিত প্রবাহ" নামক একটি প্রক্রিয়ার মাধ্যমে উৎপাদিত হয় যার দ্বারা অভ্যন্তরীণ পরিশোধন স্তর তৈরী হয়। আর এই অভ্যন্তরীণ স্তরেই সব বিপজ্জনক কণা পরিশোধিত হয়। 
কর্মীরা যখনই টাইট-ফিটিং রেসপিরেটর ব্যবহার করেন তখনই শ্বাসযন্ত্রের সুরক্ষা ব্যবস্থার ক্ষেত্রে ফিট টেস্ট একটি গুরুত্বপূর্ণ ব্যাপার হয়ে দাঁড়ায়। ওএসএইচএ (OSHA) এর ক্ষেত্রে, প্রতিটি কর্মীর জন্য সঠিক মডেল, শৈলী এবং আকারের রেসপিরেটর শনাক্ত করার পাশাপাশি সঠিক ফিট পরীক্ষা করা প্রয়োজন। এছাড়া, এন৯৫ এর মত অন্য টাইট-ফিটিং রেসপিরেটর প্রত্যেকবার লাগানোর সময় ব্যবহারকারীর সিল চেক করা দরকার। রেসপিরেটর লাগানো জায়গায় মুখের লোম বের হয়ে যেতে পারে। 
রেসপিরেটর ব্যবহারের আগে ডাক্তারের পরামর্শ নেয়া প্রয়োজন কারণ লাগানোর পর শ্বাস নেয়া উল্টো আরও কঠিন হতে পারে। কিছু কিছু ক্ষেত্রে রেসপিরেটর ব্যবহারে হৃৎপিণ্ডের প্রবাহ আটকানো, ফুসফুসের রোগ এবং ক্লাস্ট্রোফোবিয়ার মতো মানসিক রোগও হতে পারে।
সোনারঙ জোড় মন্দির

সোনারঙ জোড় মন্দির বাংলাদেশের মুন্সীগঞ্জ জেলার টংগিবাড়ী উপজেলার সোনারঙ গ্রামে অবস্থিত দুটি হিন্দু মন্দির।
মন্দির দুটির মধ্যে পশ্চিমেরটি কালী মন্দির এবং পূর্বদিকেরটি শিব মন্দির। পশ্চিমের মন্দিরটি পূর্বদিকেরটির তুলনায় উচ্চতর। ৫.৩৫ মিটার বর্গাকার একটি স্থানের উপর অবস্থিত মন্দিরটির উচ্চতা প্রায় ১৫ মি। মন্দিরের সাথে ১.৯৪ মি প্রশস্তের একটি বারান্দা আছে।
দনৌজ রায়

রাজা দনৌজ রায় বা সোনারগাঁয়ের রায় ভারতীয় উপমহাদেশের স্বাধীন বঙ্গরাজ্যের রাজা ছিলেন। তার রাজধানী শহর সোনারগাঁ। জিয়াউদ্দিন বরনীর তারিখ-ই-ফিরুযশাহী গ্রন্থে প্রথম দনৌজ রায়ের নাম পাওয়া যায়। ওই গ্রন্থে বলা হয়েছে দনৌজ ৬৮১ হিজরি অনুযায়ী ১২৮২ সালে দিল্লির সুলতান গিয়াসউদ্দিন বলবনের সাথে চুক্তিবদ্ধ হন। দশরথদেব-দনৌজ-মাধব অভিধার নিরীখে ধারণা করা হয়, দশরথদেব ও বাংলার বংশ তলিকায় নৃপতি দনৌজ মাধব ও সোনারগাঁয়ের রাজা দনৌজ রায় এক ও অভিন্ন ব্যক্তি। ভারতীয় উপমহাদেশের ইতিহাস অনুসারে দনৌজ রায় ছিলেন পূর্ব বাংলার শেষ হিন্দু রাজা। ১২৮২ খ্রিস্টাব্দের পরে দনৌজ রায় সম্পর্কে তেমন তথ্য জানা না গেলেও ঐতিহাসিকরা ধারণা করছেন তিনি আরো কয়েক বছর তার মৃত্যুর আগ পর্যন্ত সোনারগাঁয়ে রাজত্ব করেন। এ রাজার বংশের কোনো অধিপতি পরবর্তীতে সোনারগাঁ শাসন করে আর ওই রাজা ১৩০২ সালে মুসলিম আক্রমণের মোকাবিলা করে। মুসলিম অভিযানের ফলে সোনারগাঁয়ের পতনের পাশাপাশি পূর্ব বাংলায় স্বাধীন হিন্দু রাজত্বের অবসান ঘটে। 
তবে দনৌজ রায়ের পরিচয় সম্পর্কিত কোনো স্পষ্ট তথ্য বাংলার নরপতিদের বংশ তালিকায় পাওয়া যায় না। ১২ শতকের শেষের দিকে অথবা ১৩ শতকের প্রথমদিকে কোনো একসময় মেঘনার পূর্ব তীরবর্তী এলাকায় ক্ষমতায় অধিষ্ঠিত দেব রাজবংশের দশরথদেবের সাথে দনৌজ রায়কে এক ও অভিন্ন বলে ধারণা করা হয়। দশরথদেবের আদাবাড়ি তাম্রশাসন এ ভূমিদানকারী নৃপতিকে পরম-ভট্টারক, পরমেশ্বর ও মহারাজাধিরাজ অরিরাজ-দনৌজ-মাধব, যশস্বী দশরথদেব হিসেবে উপস্থাপন করা হয়েছে। 
বংশ তালিকা প্রণেতা ইদিলপুরের ঘটকরা তাদের প্রচলিত কাহিনী অনুসরণে লিখেছেন যে, বাংলাদেশের বৃহত্তম বরিশাল জেলায় (পূর্ব নাম চন্দ্রদ্বীপ) দনৌজ রায়ের অধীনে একটি স্বাধীন রাজ্য গড়ে উঠে। এ লোককাহিনী অনেকাংশেই সত্য। তাই বলা হয় দনৌজ রায় কায়স্থ সম্ভবত সোনারগাঁয়ের রাজা দনৌজ রায়ের সঙ্গে অভিন্ন।
দনৌজ তুগ্রিল খানের শাসনামলের আগে সোনারগাঁয়ের কাছাকাছি সেনরাজাদের অধীনস্থ কোনো অঞ্চল হয়তো অধিকার করেছিলেন। তুগিল খান ১২৬৮ সালে সুলতান গিয়াসউদ্দীন বলবন কর্তৃক ক্ষমতাপ্রাপ্ত হয়ে পূর্ব বাংলার শাসনকর্তা হিসেবে দায়িত্ব পান। সে হিসেবে চন্দ্রদ্বীপ রাজবংশের স্থপতি দশরথদেব দনৌজ মাধব ১২৬৮ খ্রিস্টাব্দের পূর্বে সেনরাজ্যের কিয়দংশ অধিকার করে থাকবেন।
আইডিএফসি ফার্স্ট ব্যাঙ্ক

আইডিএফসি ফার্স্ট ব্যাংক (পূর্বে আইডিএফসি ব্যাংক) একটি ভারতীয় ব্যাংকিং সংস্থা যার সদর দপ্তর মুম্বাইয়ে। ব্যাংকটি ২০১৫ সালের ১ অক্টোবর কার্যক্রম শুরু করে। আইডিএফসি জুলাই ২০১৫ সালে ভারতীয় রিজার্ভ ব্যাংক থেকে ইউনিভার্সাল ব্যাঙ্কিং লাইসেন্স পায়। ২০১৫ সালের ৬ নভেম্বর আইডিএফসি ব্যাংক বম্বে স্টক এক্সচেঞ্জ এবং ন্যাশনাল স্টক এক্সচেঞ্জ অব ইন্ডিয়া তে তালিকাভুক্ত হয়।
বাংলায় দিল্লির আক্রমণ (১৩৫৮–১৩৬০)

বাংলায় দিল্লির আক্রমণ দ্বারা ১৩৫৩ সালের নভেম্বর থেকে ১৩৫৪ সালের সেপ্টেম্বর পর্যন্ত বাংলার বিরুদ্ধে পরিচালিত দিল্লি সালতানাতের আক্রমণকে বুঝানো হয়। ১৩৫৩ সালের নভেম্বরে দিল্লির সুলতান ফিরোজ শাহ তুঘলক এক বিরাট সৈন্যবাহিনীসহ বাংলা আক্রমণ করেন। কিন্তু বাংলার সুলতান সিকান্দার শাহ এই আক্রমণ প্রতিহত করে দিতে সক্ষম হন। বাংলাকে স্বাধীন হিসেবে দিল্লির মেনে নেয়।
চতুর্দশ শতাব্দীর গোড়ার দিকে, বাংলায় দিল্লির বিদ্রোহী গভর্নররা তাদের নিজস্ব সালতানাত গঠন করেছিলেন। ১৩৫২ খ্রিষ্টাব্দে শামসুদ্দিন ইলিয়াস শাহ বাংলার অন্যান্য শাসকদের পরাজিত করেন এবং এই অঞ্চলকে এক সালতানাতের মধ্যে একত্রিত করেন। ইলিয়াস শাহ নিজেকে বাংলার সুলতান হিসেবে ঘোষণা করেন। ইলিয়াস শাহের পূর্ববর্তী সামরিক অভিযানের সাথে কাঠমান্ডু ও বারাণসীকে দখল করে; এবং উড়িষ্যায় আক্রমণ চালায়। যার ফলে ১৩৫৩ সালে দিল্লি বাংলায় আক্রমণ চালায় কিন্তু পরাজিত হয়। ইলিয়াস শাহের জীবিত থাকাকালে ফিরোজ শাহ আর বাংলা আক্রমণ করার সাহস করেন নি। ইলিয়াস শাহের মৃত্যুর পর ১৩৫৮ সালে তিনি পুনারায় বাংলা আক্রমণ করেন। তুঘলক ইলিয়াস শাহের এক প্রতিদ্বন্দ্বীর জামাইকে বাংলার সুলতান হিসেবে বসানোর চেষ্টা করেছিলেন।
আগ্রাসনের সময়, সিকান্দার শাহ তার বাবার মতো একডালা দুর্গে নিজেকে প্রতিষ্ঠিত করেছিলেন। দিল্লি সেনাবাহিনী কয়েক মাস ধরে দুর্গটি অবরুদ্ধ করে রেখেছিল। বাংলার জলবায়ুতে ক্লান্ত হয়ে পড়ার পরে, দিল্লি সুলতান সিকান্দার শাহের সাথে একটি শান্তি চুক্তিতে পৌঁছেছেন। দিল্লি সিকান্দারকে স্বাধীন শাসক হিসাবে স্বীকৃতি দেয়। শান্তি চুক্তি দুই শতাব্দী ধরে বাংলার স্বাধীনতা নিশ্চিত করে।
ইব্রাহিম বিন খলিল

ইব্রাহিম বিন খলিল ছিলেন চট্টগ্রাম-১৪ আসন থেকে নির্বাচিত দুইবারের সংসদ সদস্য, রাজনীতিবিদ ও মুক্তিযোদ্ধা। এছাড়াও, তিনি জাতীয় পার্টির সাবেক প্রেসিডিয়াম সদস্য এবং মুক্তিযোদ্ধা সংসদ কেন্দ্রীয় কমান্ড কাউন্সিলের সাবেক চেয়ারম্যান ছিলেন।
ইব্রাহিম বিন খলিল চট্টগ্রাম জেলার সাতকানিয়া উপজেলায় জন্মগ্রহণ করেন।
ইব্রাহিম বিন খলিল ১৯৮৬ সালে চট্টগ্রাম-১৪ আসন থেকে ৩য় সংসদ সদস্য এবং ১৯৮৮ সালে চতুর্থ সংসদ সদস্য হিসেবে নির্বাচিত হন। এছাড়াও, তিনি ১৯৯৬ সালে ইসলামী জাতীয় ঐক্যফ্রন্ট এবং ২০০১ সালে জাতীয় পার্টি (এরশাদ) এর হয়ে সংসদ নির্বাচনে প্রতিদ্বন্দ্বিতা করে পরাজিত হন।
তিনি ২০০৪ সালে মৃত্যুবরণ করেন।
মাকতুম বিন রশিদ আল মাকতুম

শেখ মাকতুম বিন রশিদ আল মাকতুম (১৯৪১ – ৪ জানুয়ারি ২০০৬) (; ) ছিলেন সংযুক্ত আরব আমিরাতের উপ-রাষ্ট্রপতি এবং প্রধানমন্ত্রী। এছাড়াও তিনি দুবাই আমিরাতের আমির (শাসক) ছিলেন। তবে তিনি শেখ মাকতুম নামেই অধিক পরিচিত ছিলেন।
তিনি ১৯৪১ সালে দুবাইয়ের আল শিনদাগায় আল বু ফালাসাহ উপজাতির আল মাকতুম পরিবারে জন্মগ্রহণ করেছিলেন। তার পিতা শেখ রশিদ বিন সাইদ আল মাকতুম ১৯৫৮ সালে তার দাদা শেখ সাইদ বিন মাকতুম বিন হাশর আল মাকতুম (দ্বিতীয় সাইদ) এর মৃত্যুর পরে দুবাইয়ের শাসক হন। শেখ মাকতুম দেশটির স্বাধীনতার পর সর্বপ্রথম ১৯৭১ সালের ২৫ এপ্রিল থেকে ৯ ডিসেম্বর পর্যন্ত সংযুক্ত আরব আমিরাতের প্রধানমন্ত্রী ছিলেন। তার পিতা ১৯৭১ সাল থেকে সেদেশের উপরাষ্ট্রপতি ছিলেন।
১৯৯০ সালের ৭ অক্টোবরে তার পিতার মৃত্যুর পরে তিনি পুনরায় সংযুক্ত আরব আমিরাতের প্রধানমন্ত্রী নিযুক্ত হন। এছাড়াও তিনি তার পিতার স্থলাভিষিক্ত হয়ে দুবাই আমিরাতের শাসক এবং সংযুক্ত আরব আমিরাতেরর উপরাষ্ট্রপতি হিসেবেও দায়িত্ব গ্রহণ করেন। ২০০৬ সালের ৪ জানুয়ারিতে মারা যাওয়ার আগ পর্যন্ত তিনি একই সাথে এই তিনটি পদে নিযুক্ত ছিলেন।
শেখ জায়েদ বিন সুলতান আল নাহিয়ানের মৃত্যুর পর তার পুত্র শেখ খলিফা বিন জায়েদ আল নাহিয়ানকে সংযুক্ত আরব আমিরাতের রাষ্ট্রপতি হিসেবে ঘোষণা ও তার দায়িত্ব গ্রহণের আগ পর্যন্ত শেখ মাখতুম ২০০৪ সালে ২-৩ নভেম্বর পর্যন্ত সংক্ষিপ্ত সময়ের জন্য সংযুক্ত আরব আমিরাতের ভারপ্রাপ্ত রাষ্ট্রপতির দায়িত্ব পালন করেছেন।
শেখ মাকতুম তার দুই ভাই শেখ মোহাম্মদ বিন রশিদ (দুবাই আমিরাতের যুবরাজ ও পরবর্তী শাসক এবং সংযুক্ত আরব আমিরাতের প্রতিরক্ষা মন্ত্রী ও পরবর্তী প্রধানমন্ত্রী এবং উপরাষ্ট্রপতি) এবং শেখ হামদানের (সংযুক্ত আরব আমিরাতের অর্থ মন্ত্রী) সহযোগিতায় দুবাই আমিরাত পরিচালনা করতেন।
তিনি দুবাইয়ের গোডলফিন আস্তাবলের সহ-মালিক (তার ভাইদের সাথে) হিসাবেও বিশ্বব্যাপী পরিচিত ছিলেন। যা বিশ্বজুড়ে প্রধান-প্রধান ঘোড়ার দৌড়গুলোতে প্রতিযোগিতা করে থাকে।
শেখ মাকতুম বিন রশিদ আল মাকতুম ২০০৬ সালের ৪ জানুয়ারি সকালে অস্ট্রেলিয়ার কুইন্সল্যান্ডের গোল্ড কোস্টের প্যালাজো ভার্সেস হোটেলে থাকা কালীন সময়ে হার্ট অ্যাটাকের শিকার হয়ে মারা যান। তার মৃত্যুর পর তার ভাই শেখ মোহাম্মদ বিন রশিদ আল মাকতুম দুবাইয়ের শাসক হন। তার মরদেহ অস্ট্রেলিয়া থেকে ফিরিয়ে এনে তাকে দুবাইয়ে কবর দেওয়া হয়।
ট্রান্স ইউনিয়ন সিবিল

ট্রান্সইউনিয়ন সিবিল লিমিটেড ভারতে পরিচালিত একটি ক্রেডিট তথ্য সংস্থা। এটি ৬০০ মিলিয়ন ব্যক্তি এবং ৩২ মিলিয়ন ব্যবসার ক্রেডিট ফাইল বজায় রাখে। ট্রান্সইউনিয়ন ভারতে পরিচালিত চারটি ক্রেডিট ব্যুরোর মধ্যে একটি এবং একটি আমেরিকান বহুজাতিক গ্রুপ ট্রান্স ইউনিয়নের অংশ।
ট্রান্স ইউনিয়ন সিবিল ঋণের ঝুঁকি ও মূল্যঋণ (সুদের হার নির্ধারণের) মূল্যায়নের উদ্দেশ্যে উপভোক্তার ধার এবং পেমেন্ট তথ্য সামগ্রিক একত্রিত করে। এটি শিকাগোর ট্রান্সউনিউনের সাথে যৌথভাবে কাজ করে।
বেকারত্বের সিদ্ধান্তেও ভোক্তা ক্রেডিট স্কোর ব্যবহার করা হয় যদিও ভারতে কোন গবেষণা নেই যা দেখায় খারাপ ঋণ কর্মচারীদের অসদাচরণ এবং বেকারত্বের দিকে নিয়ে যায়
ট্রান্স ইউনিয়ন সিবিল ঋণের ঝুঁকি ও মূল্যঋণ (সুদের হার নির্ধারণের) মূল্যায়নের উদ্দেশ্যে ব্যবসায়িক আর্থিক বিবরণ এবং পেমেন্ট তথ্য সামগ্রিক একত্রিত করে। এটি নিউ জার্সির ডুন এবং ব্র্যাডস্ট্রির সাথে অংশীদারত্ব করেছে। ডুন এবং ব্র্যাডস্ট্রির বিশ্বব্যাপী ১৫০ মিলিয়ন ব্যবসায়ের নথি পত্র পরিচালনা করে।
ট্রানসানিয়ন সিবিল-এর প্রতিযোগীদের মধ্যে রয়েছে:
রাভা ভাষা

রাভা ভারতের চীনা-তিব্বতীয় ভাষা পরিবারের ভাষা। রাভা জনগোষ্ঠী-এর লোকেরা এই ভাষা ব্যবহার করে। রাভা জনগোষ্ঠী আসামের ভৈয়ামের জনজাতিসমূহের মধ্যে অন্যতম। আসামের গোয়ালপাড়া জেলা, কামরূপ জেলা এবং দরং জেলায় মূলতঃ এদের বসতি। তদুপরি ভারতের পশ্চিমবঙ্গ এবং মেঘালয় রাজ্যে রাভা জনগোষ্ঠীর লোকেরা রাভা ভাষা বলে। মাইতুরী এবং রংদানী রাভা ভাষার দুটি মুখ্য উপভাষা। কিন্তু এই দুই উপভাষা অপসারী হওয়ার জন্য এই দুই উপভাষা বলা লোকেদের পরস্পরের সাথে যোগাযোগ করতে অসুবিধা হয়। ইউ.ভি জোসেফের মতে রাভা ভাষার তিনটি উপভাষা আছে। সেগুলি হল : রংদানীয়া বা রংদানী, মাইতুরীয়া বা মাইতুরী এবং চঙ্গা বা কোচা। তিনি আরো বলেন যে কোচা উপভাষা ব্রহ্মপুত্র নদ-এর উত্তরপারে বলা হয়। কিন্তু এটি অত্যন্ত অপসারী হওয়ার জন্য রংদানী বা মাইতুরী ভাষীরা কোচা ভাষা বুঝতে পারে না। রংদানী এবং মাইতুরী ভাষা ব্রহ্মপুত্রের দক্ষিণ পারে বলা হয় এবং এর মধ্যে ভিন্নতা তুলনামূলক ভাবে কম। এই ভাষা দুটি বিশেষভাবে আসামের গোয়ালপাড়া জেলা এবং মেঘালয়ের উত্তরের ঢালে বলা হয়। রংদানী এবং মাইতুরীর মধ্যে পার্থক্য যতদূর পশ্চিম পর্যন্ত যাওয়া যায় ততদূর বিদ্যমান হয়। ২০০৭ সালে তিনি রাভা ভাষার ব্যাকরণ প্রকাশ করেছিলেন। রাভা ভাষা মূলত চীনা-তিব্বতীয় ভাষা পরিবারের অন্তর্গত। এটি ব্রহ্মপুত্রণ উপপরিবারের বড়ো-গারো গোষ্ঠীর ভাষা। রাভা ভাষার নিজস্ব লিপি নেই। এই ভাষা লিখতে অসমীয়া লিপি এবং বাংলা লিপি ব্যবহার করা হয়। রাভা ভাষা রাভা হাসং স্বায়ত্তশাসিত পরিষদ-এর সরকারী ভাষা।
রাভা ব্যাকরণসম্মত ভাষা এবং এর নিজস্ব গাণিতিক সংখ্যাও আছে। রাভা ভাষা ব্যাকরণের পদ, শব্দরূপ, ধাতুরূপ ইত্যাদি নিয়ম মানি চলে। তদুপরি রাভা ভাষার খণ্ডবাক্য এবং প্রবাদের ধাঁচের নিজস্ব প্রকাশভঙ্গী আছে।
বর্তমান পর্যন্ত রাভা ভাষার দুটি অভিধান প্রকাশিত হয়েছে। তদুপরি রাভা, ইংরাজী এবং অসমীয়া ভাষায় 'ছমলায়দিনি রাওছামি' নামের পূর্ণাঙ্গ রাভা প্রশাসনীয় পরিভাষা প্রকাশিত হয়েছে।
রাভা ভাষা ভারতের মূলতঃ উত্তর-পূর্বাঞ্চলত বলা হয়। ইথনোলগের মতে রাভা ভাষা বলা অঞ্চলসমূহ হল:
আবদুর রাজ্জাক খান

আবদুর রাজ্জাক খান (১২ অক্টোবর ১৯৪৬-১৬ জুন ২০১৬) বাংলাদেশের পটুয়াখালী জেলার রাজনীতিবিদ, মুক্তিযোদ্ধা ও পটুয়াখালী-৪ (কলাপাড়া-রাঙ্গাবালী) আসনের সাবেক সংসদ সদস্য।
আবদুর রাজ্জাক খান ১২ অক্টোবর ১৯৪৬ সালে পটুয়াখালী জেলার কলাপাড়া উপজেলার নীলগঞ্জ ইউনিয়নের সুলতানগঞ্জ গ্রামে জন্মগ্রহণ করেন।
আবদুর রাজ্জাক খান জাতীয় পার্টির কেন্দ্রীয় ভাইস চেয়ারম্যান এবং পটুয়াখালী জেলা জাতীয় পার্টির সভাপতি ছিলেন। জনতা ব্যাংকের সাবেক পরিচালক ও মুক্তিযোদ্ধা সংসদ পটুয়াখালী জেলার সাবেক কমান্ডার ছিলেন তিনি।
আবদুর রাজ্জাক ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে পটুয়াখালী-৪ (কলাপাড়া-রাঙ্গাবালী) আসন থেকে সংসদ সদস্য নির্বাচিত হয়েছিলেন।
আবদুর রাজ্জাক খান ১৬ জুন ২০১৬ সালে ঢাকার শেরেবাংলা নগরের জাতীয় হৃদরোগ ইন্সটিটিউটে চিকিৎসাধীন অবস্থায় মৃত্যুবরণ করেন। তাকে পটুয়াখালী জেলার কলাপাড়া উপজেলার নীলগঞ্জ ইউনিয়নের সুলতানগঞ্জ গ্রামে সমাহিত করা হয়।
দ'দান থান

আসাম-এর গোয়ালপাড়া জেলা-এর আগিয়ার থেকে ১৮ কিলোমিটার দূরে অবস্থিত একটি থান হল শ্রীশ্রী রিসি আশ্রিত দ'দান থান৷ প্রতিবছরে ফাল্গুনের শুক্লা মহাষ্টমীর থেকে একাদশী পর্যন্ত এখানে একটি মেলা উদ্‌যাপন করা হয়৷ ১৯৭১ সাল থেকে রাভারা পরম শ্রদ্ধাসহকারে একে জাতীয় উৎসব হিসেবে পালন করে আসছে৷ এই মেলায় শিব বা রিসির পূজা-অর্চনা করার সাথে বীর রাজা দ'দান এবং দ'দান রাজার সেনাপতি মারুক্ষেত্রীকে শ্রদ্ধার্ঘ অর্পণ করা হয়৷ পূর্বে যদিও দ'দান মেলায় শাক্ত পূজার প্রচলন ছিল, সম্প্রতি বৈষ্ণব আচার-নীতিতে পূজা-অর্চনা করা হয়৷
আসামে বাস করা চীন-তিব্বতীয় মূলের একটি জনগোষ্ঠী হল রাভা জনগোষ্ঠী৷ জনশ্রুতি অনুসারে, রাভাদের আদি রাজা দ'দান৷ প্রবল পরাক্রমী এই দ'দান রাজা প্রথমে বাণ রাজার সেনাপতি ছিলেন৷ অবশ্য কোনো কোনো লোকের মতে দ'দান বাণ রাজার ভাগিনেয় ছিল৷ অন্য কোনো মতে আবার বাণ রাজার জ্যেষ্ঠ পুত্র ইন্দ্রদমনকেও দ'দান বলে বিশ্বাস করা হয়।
বাণ রাজার কন্যা উষাকে শ্রীকৃষ্ণের নাতি অনিরুদ্ধ অগ্নিগড়-এর মধ্যে গন্ধর্ব বিবাহ করবেন বলে জানতে পেরে বাণ রাজা তাকে নাগপাশে বন্দী করে রাখেন৷ এই কথা শুনে শ্রীকৃষ্ণ এসে বাণ রাজার সাথে যুদ্ধ করেন। হরি-হরের যুদ্ধ রূপে পরিগণিত এই যুদ্ধে বাণ রাজার সৈন্য ছিন্ন-ভিন্ন হয়ে পড়ায় প্রধান সেনাপতি দ'দানও যুদ্ধে আহত হয়ে রাজ্য ত্যাগ করে শেষে 'দক্ষিণ কোল' এ এসে রাজ্য স্থাপন করেন। রাজা দ'দান মারুক্ষেত্রীসহ স্বজন-সামন্তকে তুরা-ফুলবাড়িতে এসে সেখানে নিজ রাজ্য স্থাপন করেন।
রাভারা শাক্তপন্থী৷ যেহেতু দ'দান শিবভক্ত ছিল, সেজন্য রাভারা শিবকে (রিসি) প্রধান দেবতা হিসাবে গণ্য করেন। এই মেলায় রাভা জনগোষ্ঠীর বিভিন্ন নৃত্য-গীত অনুষ্ঠিত হওয়ার সাথে সার্কাস, সিনেমা, মিনাবাজার মতো অনুষ্ঠানও অনুষ্ঠিত হয়৷
বায়তুর রহমান মসজিদ

বায়তুর রহমান মসজিদ (হাউস অফ দ্য গ্রেইস) আমেরিকার যুক্তরাষ্ট্রের মেরিল্যান্ড সিলভার স্প্রিংয়ে অবস্থিত মসজিদ। ১৯৯৪ সালের ১৪ ই অক্টোবর আহমদিয়া মুসলিম সম্প্রদায়ের মির্জা তাহির আহমদ প্রতিষ্ঠা করেন। মসজিদটি আহমদিয়া মুসলিম সম্প্রদায় পরিচালনা করছে। উদ্বোধনী অনুষ্ঠানে আমেরিকা আনুমানিক ৫০ হাজার আহমদি এবং অতিথি উপস্থিত ছিলেন।
এস এম আবু সায়ীদ

এস এম আবু সায়ীদ (১ জানুয়ারি ১৯৩৭-২৮ আগস্ট ২০১৭) বাংলাদেশের নড়াইল জেলার রাজনীতিবিদ, মুক্তিযোদ্ধা ও নড়াইল-১ আসনের সাবেক সংসদ সদস্য।
এস এম আবু সায়ীদ ১ জানুয়ারি ১৯৩৭ সালে নড়াইল জেলার কালিয়া উপজেলার বারইপাড়া গ্রামে জন্মগ্রহণ করেন। তিনি নিঃসন্তান ছিলেন।
এসএম আবু সায়ীদ খুলনা দৌলতপুর দিবা নৈশ কলেজ ও সরকারি শহীদ আব্দুস সালাম ডিগ্রি কলেজের অধ্যক্ষ ছিলেন। তিনি মুক্তিযোদ্ধা ছিলেন। তিনি ১৯৮৪ সালে আওয়ামী লীগ ছেড়ে জাতীয় পার্টিতে যোগ দিয়ে প্রথমে কালিয়া উপজেলা পরিষদের চেয়ারম্যান ও পরে নড়াইল জেলা জেলা পরিষদের চেয়ারম্যান ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নড়াইল-১ আসন থেকে সংসদ সদস্য নির্বাচিত হয়েছিলেন। ১৯৯৬ সালে তিনি পুনরায় আওয়ামী লীগে যোগ দিয়ে নড়াইল জেলা কৃষকলীগের সভাপতি নির্বাচিত হন।
এসএম আবু সায়ীদ ২৮ আগস্ট ২০১৭ হৃদরোগে আক্রান্ত হয়ে নড়াইল সদর হাসপাতালে মৃত্যুবরণ করেন।
রোহিনী গোডবলে

রোহিনী গোডবলে হচ্ছে একজন ভারতীয় পদার্থ বিজ্ঞানী এবং শিক্ষাবিদ। তিনি ব্যাঙ্গালোরস্থিত ভারতীয় বিজ্ঞান প্রতিষ্ঠানর উচ্চ শক্তির পদার্থ বিজ্ঞান বিভাগে অধ্যাপনা করেন। তিনি বিগত তিন দশকে কণিকা প্রপঞ্চবিজ্ঞানের কয়েকটি দিকে উল্লেখনীয় কাজ করেছেন। তিনি ভারতের তিনটি বিজ্ঞান একাডেমীর সভ্য। তার সাথে তিনি "Science Academy of the Developing World (TWAS)"রও সভ্য৷
বিদ্যায়তনিক দিকে উল্লেখযোগ্য কাজ করা ছাড়াও তিনি নতুন প্রজন্মের মধ্যে বিজ্ঞান-শিক্ষার জনপ্রিয়তার জন্য কাজ করে এসেছেন। নারীসমাজকে বিজ্ঞানক্ষেত্রে অংশগ্রহণ করতে তিনি উদ্যোগ নিয়েছেন।
চিজকেক

চিজকেক এক প্রকার মিষ্টান্ন বিশেষ, যা এক বা একাধিক স্তর নিয়ে গঠিত। মূল এবং ঘন স্তরটিতে নরম, টাটকা চিজ (সাধারণত ননীযুক্ত পনির বা রিকোট), ডিম এবং চিনির মিশ্রণ থাকে। যদি চিজকেকে নিচের স্তর থাকে, তবে এটিতে প্রায়শই গুঁড়ো করা কুকিজ (বা পরিপাকশক্তিবর্ধক (ডাইজেস্টিভ) বিস্কুট), গ্রাহাম ক্র্যাকারস, প্যাস্ট্রি বা কখনও কখনও স্পঞ্জ কেক দিয়ে তৈরি একটি ক্রাস্ট বা স্তর থাকে। এটি বেকড বা আনব্যাকড (সাধারণত শীতল করা অবস্থায়) হতে পারে।
চিজকেক সাধারণত চিনির সহকারে মিষ্টি হয় এবং বিভিন্ন উপায়ে স্বাদযুক্ত হতে পারে। চিজের স্তরটিতে ভ্যানিলা, মশলা, লেবু, চকোলেট, কুমড়ো বা অন্যান্য উপাদান যুক্ত করে ভিন্ন স্বাদযুক্ত করা যেতে পারে। সবশেষে ফল, হুইপড ক্রিম, বাদাম, কুকিজ, ফলের সস, চকোলেট সিরাপ বা অন্যান্য টপিংসের সাহায্যে অতিরিক্ত স্বাদযুক্ত এবং দৃষ্টিলব্ধ করা যেতে পারে।
রোমানদের গ্রীস বিজয়ের পর এটি গ্রহণ করার আরো আগে থেকেই প্রাচীন গ্রীসে চিজকেক একটি জনপ্রিয় খাবার হতে পারে। চিজকেকের সর্বাধিক প্রমাণিত উল্লেখ রয়েছে গ্রীক চিকিৎসক অ্যাজিমাস (খ্রিস্টপূর্ব ৫ম শতাব্দী) এর লেখায়, যিনি চিজকেক তৈরির কৌশল সম্পর্কে একটি বই লিখেছিলেন ( - "প্লাকাউন্টোপাইকন সংগ্রমা")। চিজকেকের প্রাচীনতম রেসিপিগুলি ক্যাটো দ্য এল্ডারের "ডি এগ্রি কাল্টুরায়" পাওয়া যায়, যার মধ্যে ধর্মীয় ব্যবহারের জন্য তিনটি কেকের রেসিপির উল্লেখ রয়েছে: "লিবুম", "স্যাভিলাম" এবং "প্লাসেন্টা"। উপর্যুক্ত তিনটির মধ্যে প্লাসেন্টা অনেকটাই আধুনিক চিজকেকের মতো, একটি ক্রাস্ট থাকে যা আলাদাভাবে প্রস্তুত এবং বেকড থাকে।
১৩৯০ সালের ইংরেজি রান্নারবই "ফর্ম অফ কুরিতে" আরও একটি আধুনিক সংস্করণ পাওয়া গেছে। এই ভিত্তিতে শেফ (পাচক) হেস্টন ব্লুমেন্টাল যুক্তি দিয়েছিলেন যে পনির একটি ইংরেজি আবিষ্কার।
ইংরেজি নাম "চিজেকেক" কেবল পঞ্চদশ শতাব্দী থেকেই ব্যবহৃত হয়ে আসছে, তবে চিজেকেকটি ১৮ শতকের কাছাকাছি অবধি প্রায় কোথাও তার আধুনিক রূপে বিকশিত হয়নি। ইউরোপীয়রা ময়দার খামির সরিয়ে এর পরিবর্তে চিজকেকে ডিম ভেঙে যোগ করা শুরু করে। মাত্রাধিক খামিরের স্বাদ চলে যাওয়ার সাথে সাথে চিজকেকটি একটি ডেজার্ট ট্রিটের মতো স্বাদ পেয়েছিল।
আধুনিক বাণিজ্যিক আমেরিকান ক্রিম চিজ তৈরি করা হয়েছিল ১৮৭২ সালে, যখন নিউইয়র্কের চেস্টার থেকে আসা উইলিয়াম লরেন্স নরম ফরাসি পনির "নিউফচেটেলকে" পুনরায় তৈরি করার উপায় খুঁজতে গিয়ে দুর্ঘটনাক্রমে ভারী একটি "ঘন চিজ" তৈরি করার উপায় নিয়ে এসেছিলেন; অন্য কয়েকজন গোয়ালা পরবর্তীকালে স্বাধীনভাবে একই জাতীয় চিজ নিয়ে এসেছিল।
আধুনিক চিজকেক দুটি ভিন্ন ধরনের হয়ে থাকে। বেকড চিজকেকের পাশাপাশি কয়েকটি চিজকেক একটি ক্রাম্বলড-কুকি ভিত্তিতে রান্না ক্রিম-চিজ দিয়ে তৈরি করা হয়। এই ধরনের চিজেকেক যুক্তরাষ্ট্রে উদ্ভাবিত হয়েছিল।
"কেক" নাম সত্ত্বেও আধুনিক চিজকেক'কে সাধারণত কেক হিসাবে শ্রেণিবদ্ধ করা হয় না। যারা এটিকে টার্ট হিসাবে শ্রেণীবদ্ধ করেন, তারা এটিতে প্রচুর ফ্যাটানো ডিমের উপস্থিতি নিশ্চিত করে যা মূল উপাদান হিসাবে খামিরের একমাত্র প্রধান উৎস। অন্যদের জন্য পৃথক স্তরসহ সামগ্রিক কাঠামো নরম পূর এবং ময়দার অনুপস্থিতি এটি একটি কাস্টার্ড পাই বলে জোরালো প্রমাণ দেয়। অন্যান্য উৎসগুলি এটিকে ফ্ল্যান বা টার্ট হিসাবে চিহ্নিত করে।
হুটকি শিরা

হুটকি শিরা () হচ্ছে একধরনের শুটকির তরকারি যা শাকসবজি, মাছ বা চিংড়ি দিয়ে রান্না করা হয়। এটি তেল বা চর্বি ছাড়া, শুধুমাত্র মৌসুমি শাকসবজি, যেমন: লাউপাতা, বেগুন ইত্যাদি দিয়ে তৈরি করা হয়। কয়েকটি ভিন্ন ভিন্ন ধাঁচে রান্না করা এই খাবার সিলেট অঞ্চলে খুবই জনপ্রিয়।
বাংলায় শুটকি বলা হলেও যেকোন ধরনের শুটকিকে সিলেটিতে হুটকি বলে। শিরা বলতে তরকারির ঝোলকে বোঝানো হয়। অর্থাৎ, হুটকি শিরা মানে শুটকির তরকারি।
মৌসুমী সবজির উপর ভিত্তি করে বিভিন্ন জাতের হুটকি শিরা করা হয়। এর মধ্যে রয়েছে লতা, মূলা, বেগুন, মুকি ইত্যাদি। মুকির হুটকি শিরা এই রেসিপিটির একটি আঞ্চলিক সংস্করণ। এটি তৈরিতে ঐতিহ্যগতভাবে হিদল ব্যবহার করা হয়, তবে হিদলের অনুপস্থিতিতে লটিয়াও ব্যবহার করা যেতে পারে।
হুটকি শিরা সাধারণত হিদল হুটকি, ছেঁচা রসুন, অল্প পরিমাণে পেঁয়াজ বাটা, আলু, শাকসবজি, বেগুন, লাল মরিচ, গুঁড়ো মরিচ, লবণ ও হলুদ এবং মৌসুমী শাকসবজি যা পাওয়া যায় তা দিয়ে তৈরি করা হয়। প্রথমে শুটকি ঠাণ্ডা জলে ভিজিয়ে রাখা হয়। হাঁড়িতে পেঁয়াজ, রসুন, মশলা বাটা, লবণ এবং চিংড়ি দেয়া হয়। এরপর এটি ঢেকে দিয়ে উচ্চ তাপে রান্না করা যায়। উচ্চ তাপে রান্না করার সময় বেশ কয়েকবার নেড়েচেড়ে দিতে হয়। এরপরে কুমড়া এবং বেগুন দেয়া হয়। জল দিয়ে পাত্রটি পূর্ণ করে আরো কয়েক মিনিটের জন্য রান্না করা হয়। অবশেষে নাগা মরিচ দিয়ে আবার নেড়ে দেয়া হয়।
টাই আইটন জনগোষ্ঠী

টাই আইটন (থাই ভাষা: ชาวไทอ่ายตน "চাও টাই আই টন") হল আসামে বসবাস করা উত্তর-পূর্ব ভারতের টাই জাতির একটি গোষ্ঠী। তাঁদের চিয়াম বা শ্যামও বলা হয় (যা সম্ভবতঃ চি-য়াং চীনা শব্দের থেকে এসেছে যাকে টাই লোক দের বোঝাতে ব্যবহার করা হয়)।
হলদেপা নাটাবটের

হলদেপা নাটাবটের (বৈজ্ঞানিক নাম: "Turnix tanki") (ইংরেজি: Yellow-legged buttonquail), Turnicidae(টার্নিসিডি)পরিবারের অন্তর্গত Turnix (টার্নিক্স) গণের অন্তর্গত এক প্রজাতির পাখি।
হলদেপা নাটাবটের পাখিটি পাকিস্তান, ভারত ও নেপাল এবং আন্দামান নিকোবর দ্বীপপুঞ্জে দেখা যায়।
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় প্রয়োজনীয় তথ্যবিহীন।হলুদ-পা লাওয়া নামেও পরিচিত।
ইমাম মেহদী ইসলামিক শিক্ষা কেন্দ্র

"ইমাম মেহেদী"
আখেরি জামানায় সমগ্র মুসলিম জাতিকে একটি শক্তিশালী জাতিতে পরিনত করে বিশেষ শান্তি প্রতিষ্ঠা করার মুলনায়ক হবেন ঈমাম মেহেদী।
মিসিং জনগোষ্ঠী

মিসিং জনগোষ্ঠী হচ্ছে বড়ো-কাছাড়িদের পরেই আসাম-এর ভৈয়ামের জনজাতিসমূহের মধ্যে দ্বিতীয় বৃহত্তম জনজাতি। মিসিংরা মূলত মঙ্গোলীয় জনগোষ্ঠীর মান-তিব্বতী শাখার অন্তর্গত। ভৈয়ামত থাকা মিসিংরা সাধারণত নদীর পারে চাংঘর তৈরি করে গ্রাম করে বাস করেন। মিসিংরা আদিতে আসামের উত্তর-পূর্ব দিকের পাহাড়ে ছিল এবং বর্তমান অরুণাচলের চিয়াং জেলায় থাকা "মিয়ং" এবং "দাম্ র" নামের দুই জাতির থেকেই এসেছে। আসামের ধেমাজি, তিনসুকিয়া, লখিমপুর, ডিব্রুগড়, শিবসাগর, গোলাঘাট, যোরহাট, দরং, শোণিতপুর জেলায় মিসিংরা প্রধানভাবে বাস করেছে। সাধারণত নদীর পারে চাংঘরে বাস করা জন্য মিসিংদের জীবন-ধারণের পদ্ধতি নদীর উপর ওতঃপ্রোতভাবে জড়িত।
আসামের জনজাতীয় ভাষাসমূহ বৃহৎ চীন-তিব্বতীয় ভাষা পরিবারের অন্তর্গত। এই ভাষা পরিবারটি দুটি ভাগে বিভক্ত - তিব্বত-বর্মী এবং থাইচীন শাখা। মিসিং ভাষা তিব্বত-বর্মীর অন্তর্গত আসাম-বর্মী শাখার অন্তর্গত একটি ভাষা। মিসিংদের বিষয়ে খুব বেশি পুরানো ঐতিহাসিক তথ্য পাওয়া যায় না। তাঁদের মৌখিক সাহিত্য, কিম্বদন্তি এবং বিক্ষিপ্ত হয়ে থাকা দুই-একটি লেখার তথ্য থেকে কিছু আভাস পাওয়া যায়। সেইমতে, পূর্বে আসামের উত্তরে থাকা পাহাড়সমূহে তাঁদের বাসস্থান ছিল। পরে বিভিন্ন কারণে তাঁরা ভৈয়াম পর্যন্ত নামি আসেন। বর্তমান আসামের ব্রহ্মপুত্র নদীর উত্তরপারে ধেমাজি, লখিমপুর, দরং, শোণিতপুর জেলার সাথে শদিয়া এবং ব্রহ্মপুত্রের দক্ষিণপারে তিনসুকিয়া, ডিব্রুগড়, শিবসাগর, যোরহাট, গোলাঘাট, মাজুলী, নগাঁও এবং গুয়াহাটিতে মিসিংভাষীর বসতি আছে। মিসিং ভাষায় উচ্চারিত ধ্বনিসমূহকে স্বরধ্বনি এবং ব্যঞ্জন ধ্বনি – এই দুটি ভাগে ভাগ করা হয়েছে। ভাষাটিতে মোট সাতটা স্বরধ্বনি উচ্চারিত হয়। প্রতিটি স্বরধ্বনির হ্রস্ব এবং দীর্ঘ – দুটি রূপ পাওয়া যায়। হ্রস্ব এবং দীর্ঘ দুটি রূপ ধরলে স্বরধ্বনির সংখ্যা হবে চোদ্দটি।
মিশমি জনগোষ্ঠী

মিশমি জনগোষ্ঠীর লোকরা লোহিত, উজনি দিবাং উপত্যকা এবং নিম্ন দিবাং উপত্যকাত বাস করেন। এই জনগোষ্ঠীর তিনটি ভাগ হল: ইদু (Idu) অথবা চুলিকতা (Chulikata), ডিগারু (Digaru) অথবা তারোন (Taroan) এবং মিজু (Miju) অথবা কমন (Kaman)। ইদু মিশমির একটি ভাগক বেবেজীয়া মিশমি বলাও হয়। মিশমি জনগোষ্ঠীর মহিলারা নিপুণ শিপিনী। তাঁরা সাধারণত কৃষিজীবী যদিও ব্যবসা-বাণিজ্যের সাথেও জড়িত। পূর্বের থেকে মিশমি জনগোষ্ঠীর আসামের সাথে সু-সম্পর্ক আছে। ব্যবসা করা সামগ্রীসমূহের মধ্যে ছিল: deer –musk, বনরীয়া ঔষধীয় গাছ, জন্তুর ছাল, মিশমি-তিতা (Mishimi – tita) ইত্যাদি।
চকোয়া চাউল

চকোয়া চাউল বা চকোয়া ধান আসাম-এর বিভিন্ন স্থানে উৎপাদিত একধরনের ব্যাপক জাতের শালিধান। এই চালটিতে এমিলুজ উপাদান (শর্করা অণু) তুলনামূলকভাবে কম পরিমাণে পাওয়া যায়। অন্য চালসমূহে এমিলুজ উপাদান ২০-২৭% হওয়ার পরিবর্তে চকোয়া চাউলে এই পরিমাণ ১২-১৭% হয়। চকোয়া চাউল কিছু পরিমাণে আঠাজাতীয় হয়। উইলিয়াম উইলসন হান্টার ১৮৭৯ সালে প্রকাশ পাওয়া তাঁর গ্রন্থ "এ স্ট্যাটিষ্টিকাল একাউন্ট অফ আসাম"য়ে আসামে পাওয়া ৮৭ ধরনের চালের কথা উল্লেখ করেছেন এবং এর মধ্যে চকোয়া চাউল অন্যতম। চকোয়া চাউল এতটাই নরম যে আসামের লোকেরা একে রান্না না করে কেবল জলে ভিজিয়ে রেখেই কোমক চাউল হিসাবে ব্যবহার করেন। বুরঞ্জীবিদ সূর্যকুমার ভূঞা "হিষ্ট্রি অফ আসাম" শীর্ষক গ্রন্থে আহোম সৈন্যবাহিনী চকোয়া চাউল থেকে প্রস্তুত করা কোমক চাউল খাদ্য হিসাবে গ্রহণ করার কথা উল্লেখ করেছেন।
চকোয়া চাউলের গাছ প্রায় ১৫৮ সেমিঃ উঁচু হয়। একটি গোছায় গড়ে ৯ টি করে নল থাকে এবং এখানে গড়ে ১৫৮ টা পূর্ণ বীজ থাকার বিপরীতে পাতা থাকে ১৫ টা। 
হান্টার চকোয়া চাউলের তিনধরনের প্রকারের নাম উল্লেখ করেছেন এবং এগুলি হচ্ছে গরু চকোয়া, ছোট চকোয়া এবং বর চকোয়া। তিতাবরের ধান গবেষণা কেন্দ্র প্রতিষ্ঠিত হওয়ার পরে আসামের বিভিন্ন স্থান থেকে চকোয়া চাউলের প্রায় ২৩টা চারা সংগ্রহ করে সংরক্ষণ করার ব্যবস্থা করা হয়েছে।
আসামের তিনসুকিয়া, ধেমাজী, ডিব্রুগড়, লখিমপুর, শিবসাগর, যোরহাট, গোলাঘাট, নগাওঁ, মরিগাওঁ এবং শোণিতপুর জেলায় প্রধানভাবে এর চাষ করা হয় যদিও মাজুলী এবং দরং জেলায়ও চকোয়া চাউলের চাষ দেখা যায়।
চকোয়া চাউলের উৎপাদন চক্রটি ১৩৫-১৬৫ দিনের। ধান রোয়া কার্য জুন-জুলাই মাসে আরম্ভ হয় এবং নভেম্বর-ডিসেম্বর মাসে শস্য কাটার জন্য উপযোগী হয়ে উঠে। প্রতি হেক্টর মাটিতে এই ধানের গড় উৎপাদন ২.৫ টন। কিন্তু আসামের কৃষকরা ঘরে খাবার অন্য ধানসমূহের সাথেই চাষ করা উঁচু পরম্পরাগত চকোয়া চাউলের উৎপাদন প্রতি হেক্টরে ১ টনেরও বেশি নয়। রোদ বা আলোর প্রতি সংবেদনশীলতার জন্য রোদ থেকে সময়ের উপর নির্ভর করে এর বৃদ্ধি বা উৎপাদনে ব্যাঘাত ঘটতে পারে।
২০১৬ সালে যোরহাটের "সেউজ সতীর্থ" নামের এক প্রতিষ্ঠান আসাম কৃষি বিশ্ববিদ্যালয়-এর সহযোগতিয় চকোয়া চাউলকে ভৌগোলিক স্বীকৃতি প্রদানের জন্য আবেদন জানান। ২০১৯ সালের ২৪ অক্টোবরে প্রকাশ পাওয়া ভারত সরকারের ভৌগোলিক স্বীকৃতি পঞ্জীয়ন বিভাগ থেকে প্রকাশিত পত্রিকার ১২৪ সংখ্যক সংস্করণে চকোয়া চাউলকে ভৌগোলিক স্বীকৃতি প্রদান করা হয়।
উদ্ভিদ-নিরোধক ব্যবস্থা

উদ্ভিদ-নিরোধক ব্যবস্থা হলো রোগ- এবং কীট-মুক্ত উদ্ভিদ ও উদ্ভিদজাত সামগ্রী নিশ্চিত করার একটি কৌশল, যার মাধ্যমে একটি উদ্ভিদকে আলাদা করা হয় এবং সমস্যার উপস্থিতি শনাক্ত করার জন্য পরীক্ষা করা হয়।
মার্কিন যুক্তরাষ্ট্রে প্রাণী ও উদ্ভিদ স্বাস্থ্য পরিদর্শন সেবা (এপিএইচআইএস) উদ্ভিদকে পৃথকীকরণের কাজটি করে থাকে, যদিও সংস্থাটির সীমান্ত-পরিদর্শন কার্যটি পি.এল. ১০৭-২৯৬ দ্বারা হোমল্যান্ড সিকিউরিটি বিভাগে (ডিএইচএস) স্থানান্তরিত করা হয়েছে।
১৯৭৮ সালে এশিয়া ও প্রশান্ত মহাসাগরীয় অঞ্চলের উদ্ভিদ সংরক্ষণ কমিশনের (Asia & Pacific Plant Protection Commission) সদস্যপদ লাভ করে বাংলাদেশ । "ধ্বংসাত্মক কীটপতঙ্গ ও রোগবালাই আইন, ১৯১৪" (Destructive Insect and Pest Act, 1914, II of 1914)-এর ৩ ধারার ১ উপধারা, শাখা ৪-এ ও ৪-ডি ধারার অধীনে "ধ্বংসাত্মক কীটপতঙ্গ ও রোগবালাই আইন ১৯৬৬" (Destructive Insects and Pests Rules, 1966) নামে পরিচিত উদ্ভিদ নিরোধন আইন প্রণয়ন করা হয়।
শাহজালাল আন্তর্জাতিক বিমানবন্দর, ঢাকা; আমানত শাহ আন্তর্জাতিক বিমানবন্দর, চট্টগ্রাম এবং ওসমানী আন্তর্জাতিক বিমানবন্দর, সিলেট; চট্টগ্রাম ও মংলা সমুদ্রবন্দর; যশোরের বেনাপোল, সিলেটের তামাবিল, লালমনিরহাটের বুড়িমারী, চুয়াডাঙ্গার দর্শনা এবং দিনাজপুরের হিলি স্থলসীমান্ত চেকপোস্ট; এবং নারায়ণগঞ্জ নদীবন্দরে বাংলাদেশের উদ্ভিদ নিরোধন কেন্দ্রগুলি চালু রয়েছে। ঢাকার খামারবাড়িতে অবস্থিত কৃষি সম্প্রসারণ বিভাগের প্রধান কার্যালয়ে (উদ্ভিদ সংরক্ষণ শাখা) দেশের বাইরে থেকে আগত যে কোনো পণ্যের নিরোধন পর্যবেক্ষণ করা হয়।